Dang Van Ty

Dang Van Ty (født 1. juli 1954 i Tay Ninh i Vietnam) er en norsk-vietnamesisk maler, tegner og grafiker. 

Etter å ha blitt skadet under Vietnamkrigen, kom Dang Van Ty til Norge i 1968, hvor han siden har vært bosatt og er blitt norsk statsborger. Han har utdannelse fra Statens Håndverks- og Kunstindustriskole, der han studerte bokillustrasjon 1978–1982 og var hospitant på litoverkstedet 1986–1987, og Statens kunstakademi 1982–1986 og 1987–1989. Dang Van Ty debuterte på Høstutstillingen i 1981 og har siden hatt en rekke utstillinger i Norge og utlandet, blant annet i Vietnam. Han er innkjøpt av Nasjonalgalleriet, Riksgalleriet, Norsk kulturråd, Oslo Bysamling, og flere kunstforeninger. Han har dessuten skrevet og illustrert Min barndom i Vietnam (1982) og Hjemreisen (1986), og illustrert  Djamilja (1986) av Tsjingiz Ajtmatov.

Dang Van Ty har vært tegnelærer ved Mosebekkskolen i Oslo og driver nå maleskole i sitt eget atelier.

Eksterne lenker 
 Flere bilder
 Utstilling 1998

Norske malere
Norske tegnere
Norske illustratører
Vietnamesere
Personer fra provinsen Tay Ninh
Fødsler i 1954